Diari Oficial de la Generalitat Valenciana


Sumari del DOGV 5738, del 09-04-2008 (2008/4152)

Informació pública del Pla General d'Ordenació Urbana de San Rafael del Río.
----------------------------------------------------------------------------

### Dades del document

Número de DOGV
:   5738

Data del DOGV
:   09-04-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/4152


Data del document
:   01-04-2008

Organisme emissor
:   Ajuntament de San Rafael del Río

Tipus de document
:   Informació Pública

Descriptors 

:   * San Rafael del Río
    * administració local
    * pla d'urbanisme

Informació pública del Pla General d'Ordenació Urbana de San Rafael del Río. [2008/4152]  
L'Ajuntament en Ple, en la sessió del dia 31 de març de 2008, ha adoptat l'acord següent:  
Primer. Sotmetre a informació pública el Pla General d'Ordenació Urbana de San Rafael del Río, format pels documents següents: memòria informativa, plànols d'informació, memòria justificativa, directrius definitòries de l'estratègia d'evolució urbana i ocupació del territori, normes urbanístiques, fitxes de planejament i fitxes de gestió del sòl urbanitzable, plànols d'ordenació, catàleg de béns i espais protegits, recursos hídrics, memòria de sostenibilitat econòmica, estudi d'impacte ambiental, document de síntesi, estudi de paisatge i estudi acústic, de conformitat amb els articles 83.2.a) de la Llei 16/2005, de 30 de desembre, de la Generalitat, Urbanística Valenciana (LUV), 10 de la Llei 9/2006, de 28 d'abril, sobre Avaluació d'Efectes de Determinats Plans i Programes en el Medi Ambient, i l'article 45 del Decret 120/2006, d'11 d'agost, del Consell, pel qual s'aprova el Reglament de Paisatge de la Comunitat Valenciana, per un període de dos mesos, per mitjà d'anunci en el Diari Oficial de la Comunitat Valenciana i en un diari no oficial d'àmplia difusió en la localitat, com també inserir l'anunci al tauler d'edictes de l'Ajuntament.   
Durant este termini el projecte diligenciat del pla es trobarà depositat per a la seua consulta pública en l'Ajuntament.  
Segon. Procedir, d'acord amb el que preveu l'article 83.2.b), c) i d) de la Llei Urbanística Valenciana, a requerir informes de les administracions exigides per la seua legislació reguladora, així com a les empreses que gestionen o exploten infraestructures de servicis declarats essencials o d'utilitat pública i el corresponent dictamen de cada un dels municipis limítrofs, per mitjà de la remissió d'una còpia en suport informàtic de la documentació pertinent. La falta d'emissió dels informes o dictàmens en el termini d'un mes no interromprà la tramitació de l'expedient.  
Tercer. Conclosos els tràmits anteriors i resoltes les al·legacions formulades, l'Ajuntament resoldrà sobre la seua aprovació provisional, amb introducció de les rectificacions, i ho remetrà a la conselleria competent en matèria d'urbanisme per a demanar la seua aprovació definitiva.  
Quart. Facultar l'Alcaldia Presidència perquè realitze totes les actuacions que siguen necessàries per a la correcta tramitació i execució de l'expedient.  
La documentació que se sotmet a exposició pública, durant el termini de dos mesos a comptar de l'endemà de la publicació del present acord en els diaris corresponents, podrà consultar-se en les dependències de l'Ajuntament, carrer de Vinaròs, número 24, de 10.00 a 14.00 hores, de dilluns a divendres. Les consultes per a l'aclariment de dubtes sobre conceptes tècnics es portaran a terme en les mateixes dependències de l'Ajuntament, els divendres de 12.00 a 14.00 hores. S'organitzaran sessions informatives amb l'equip redactor de les quals s'informarà amb antelació a través de bans, la pàgina web i el tauler d'anuncis.  
San Rafael del Río, 1 d'abril de 2008.- L'alcalde: José Domingo Giner Beltrán.